CAN ACHLYSUROL 


Ar arosiad Gwaith Llangeneoh, yr hyn a achosa i tua wyth cant o bobl i fod allan o waith, a 
thrwy hyny ddioddef caledi mawr. 


Tonx—“Robin yn Swil.” 


GYDWLADWYR twymgalon, yn fawrion a mân, 
Cydneswch i wranlo ein owynion mewn cân; 
Anhawdd ydyw canu —ond eto ìi gyd, 
Trwy lawer o rwystrau rhaid myned trwy'r byd. 
BYRDWN, 

O rhowch i'r tylawd, 

O rhowch i'r tylawd, 

Mae Duw yn bendithio 

'R hwn roddo i'r tlawd. 


Mae'n eglur i'r cyhoedd fod gweithiau ein gwlad 
Yn hynod o araf—nid oes neb a wâd; 

Ar bentref Llangenech y mae agwedd brudd, 

A chanoedd mewn newyn am fara bob dydd. 


Gormeswyr a threiswyr a sangant yn awr 

Y gweithwyr fu'n chwysu yn galed, i'r llawr; 
Y meistri penuchel sy'n gwledda yn dda, 

A'r gweithwyr yn dioddef mewii newyn a phla, 


Ein cauad a gawsom tu allan i'r gwaith, 

'Nol gweithio tair wythnos— mae'r hanes yn ffaith, 
Heb dderbyn un ddimai o'r tâl oedd i ddod, 

Na gwybod dim pellach pa beth oedd i fod. 


Oddiar pan y mae y gwaith alcan ar stop, 
Mae llawer yn methu cael bwyd yn y shop ; 
Ac felly mae'r cwpbwrdd yn wag heb ddim bwyd, 
A llawer mewn dagrau a'u gruddiau yn llwyd. 
Yr hawl i argraffu yn eiddo'r awdwr.] 


Mae'n ddigon digalon i grwydro fel hyn, 
Mwy melus o lawer yw gweithio y tin; 

Ond eto rhaid pwnio y ffordd yn y blaen, 

A derbyn y rhoddion a geir am y gân. 

Mae llu o blant bychain yn gwaeddi am fwyd, 
Â llawer mam dyner a'i gruddiau yn llwyd ; 
Ac amryw o dadau gonestaf y lle 
Mewn angen am gymhorth—o oes yn ddible. 


Apeliwn, gydweithwyr, yn awr atoch chwi, 
Hyderwn y rhowch yn galonog i ni; 
Foneddwyr a ffermwyr, a phob perchen ffawd, 
O byddwch dosturiol, a rhowch i'r tylawd. 


Mae galwad am fara, o enau plant bach, 
Yn clwyfo teimladau yr heinyf a'r iach ; 
Cardota sydd galed, mae'n rhaid addef hyn, 
Ond marw 0o newyn sydd lawer mwy syn. 


O! gwawried y boreu cawn fyned i'r gwaith, 

Bydd hyny'n orfoledd ar ddiwedd y daith ; 

O na chlywem swn y melinau yn troi, 

Yn lle bod yn derbyn, mil gwell genym roi. 

Wel bellach yn wylaidd terfynwn y gân, 

Gan ofyn—0O dewch a'ch ceiniogau yn mlaen, 

O byddwch yn dirion tuag atom, blant ffawd, 

Agorwch eich ealon, a rhowch i'r tylawd,— Cydgan. 
G. OmxunrG Pn:ozg, Llangennech. 





